2 Ndipo pakati pajumpha vyaka 14 nkhakweleraso ku Yerusalemu pamoza na Baranaba,+ nkhatoraso Tito.+2 Nkhakwelera kura chifukwa cha ivyo Chiuta wakanivumbulira, ndipo nkhaŵalongosolera makani ghawemi agho nkhupharazga pakati pa mitundu. Nkhaŵalongosolera kumphepete, panthazi pa ŵanalume awo ŵakaŵa ŵakuchindikika, mwakuti niwone usange nkhachimbiranga mwakwenelera, panji usange nkhachimbira pawaka.3 Ndipo nanga ni Tito,+ uyo wakaŵa nane, wakachichizgika yayi kukotoleka,+ nangauli wakaŵa Mugiriki.4 Kweni nkhani iyi yikawuka chifukwa cha ŵabali ŵatesi awo ŵakanjira pakati pithu mwachibisibisi.+ Ŵakanjira kuti ŵanange wanangwa withu+ uwo tili nawo mu umoza na Khristu Yesu, mwakuti ŵatizgore ŵazga.+5 Kweni nanga ni ora limoza pera, tikathera yayi nesi kujilambika kwa iwo,+ mwakuti unenesko wa makani ghawemi ukhalilire mwa imwe.6 Kweni awo ŵakawonekanga kuŵa ŵakuzirwa,+ manyi pakwamba ŵakaŵa ŵanthu ŵa mtundu uli, vilije kanthu kwa ine, chifukwa Chiuta wakulumba chisko yayi, nakuti palije kanthu kaphya ako ŵanalume ŵakumanyikwa aŵa ŵali kunisambizgapo.7 M’malo mwake, ŵakati ŵawona kuti napika mulimo wa kupharazga makani ghawemi ku ŵanthu ŵambura kukotoleka,+ nga umo Petrosi nayo wakatumikira ku ŵakukotoleka—.8 Pakuti uyo wakamupa Petrosi nkhongono za upositole ku awo mbakukotoleka, ndiyo wakanipa nkhongono za upositole ku awo mbamitundu.+9 Yakobe,+ Kefase* na Yohane, awo ŵakamanyikwanga kuŵa mizati, ŵakati ŵamanya lusungu lukuru ulo lukalongoreka kwa ine,+ ŵakatikora chasa ku woko lamalyero ine na Baranaba,+ kulongora kuti ŵazomerezga kuti titeŵeterenge lumoza. Ŵakachita nthena kuti ise tilute ku ŵamitundu, kweni iwo ku awo mbakukotoleka.10 Kweni ŵakatipempha waka kuti tikumbukenge ŵakavu. Ndipo icho ndicho nayezgayezga kuchita na mtima wose.+11 Kweni apo Kefase*+ wakiza ku Antiyoke,+ nkhamususka maso na maso, pakuti wakaŵa wakubuda.12 Chifukwa pambere ŵandize ŵanalume ŵanyake kufuma kwa Yakobe,+ iyo wakaryanga na ŵanthu ŵamitundu.+ Kweni ŵakati ŵiza, wakamba kukhwecha na kujipatura, chifukwa cha kopa ŵakukotoleka.+13 Ŵayuda ŵanyake nawo ŵakakolerana nayo mu kupusikizga uku, mwakuti Baranaba nayo wakayegheka na upusikizgi wawo.14 Kweni nkhati nawona kuti ŵakendanga mwakukolerana na unenesko wa makani ghawemi yayi,+ nkhati kwa Kefase* panthazi pa wose: “Usange iwe, nangauli ndiwe Muyuda, ukukhala nga mbamitundu, nga Mbayuda yayi, chifukwa wuli ukuchichizga ŵanthu ŵamitundu kuti ŵakhalenge mwakuyana na dango la Ŵayuda?”+15 Ise tili Ŵayuda, ndise ŵakwananga nga mbamitundu yayi,16 ndipo tikumanya kuti munthu wakupimika murunji na milimo ya dango yayi, kweni pekha para wali na chipulikano+ mwa Yesu Khristu.+ Ntheura tili na chipulikano mwa Khristu Yesu, mwakuti tipimike ŵarunji na chipulikano mwa Khristu, kuti na milimo ya dango yayi, pakuti palije munthu uyo wapimikenge murunji chifukwa cha milimo ya dango.+17 Sono usange tasangikaso ŵakwananga apo tikukhumba kupimika ŵarunji kwizira mwa Khristu, kasi ndikuti Khristu ni muteŵeti wa kwananga? Yayi!18 Usange vinthu ivyo nkhawiskira pasi nkhuvizengaso, nkhulongora kuti nili wakuswa dango.19 Pakuti kwizira mu dango nkhafwa ku dango,+ kuti niŵe wamoyo kwa Chiuta.20 Nakhomeka pa khuni pamoza na Khristu.+ Ndineso yayi nili wamoyo,+ kweni ni Khristu uyo wakukhala mu umoza na ine. Umoyo uwo nkhukhala sono, nkhukhalira chipulikano icho chili mwa Mwana wa Chiuta,+ uyo wakanitemwa ndipo wakajipeleka chifukwa cha ine.+21 Nkhukana* lusungu lukuru lwa Chiuta yayi.+ Pakuti usange urunji ukwizira mu dango, ipo Khristu wakafwa pawaka.+
tum_Latn